**Postup predkladania žiadostí o poskytnutie regionálneho príspevku na rok 2018**

1. Dňa 7. augusta 2018 vstúpila do platnosti Metodika prípravy návrhu ročných priorít akčného plánu rozvoja najmenej rozvinutého okresu (ďalej len „metodika“) podľa zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších (ďalej len „zákon“).
2. Oprávnené subjekty do schválenia ročných priorít okresu vládou podľa § 4a ods. 1 zákona majú podľa zákona naďalej možnosť predkladať žiadosť o poskytnutie regionálneho príspevku.
3. Nutnou podmienkou je, aby žiadosť o regionálny príspevok bola predložená na projekt, ktorého aktivity začali alebo začnú v roku 2018 a regionálny príspevok bol použitý   
   na financovanie výdavkov projektu ešte v roku 2018.
4. Žiadosť musí byť predložená na formulári, ktorý tvorí prílohu 1 metodiky (<http://www.nro.vlada.gov.sk/site/assets/files/1152/metodika_pripravy_navrhu_rocnych_priorit_po_svl_ofic.pdf>) a vyplnená žiadosť musí byť predložená Úradu vlády SR ako poskytovateľovi regionálneho príspevku:
5. elektronicky podpísaný kvalifikovaným elektronickým podpisom do elektronickej schránky Úradu vlády  SR s označením predmetu „Žiadosť o poskytnutie regionálneho príspevku“ alebo prostredníctvom ústredného portálu verejnej správy ([www.slovensko.sk](http://www.slovensko.sk)) ako všeobecné podanie; alebo
6. prostredníctvom poštovej služby doporučene na adresu Úradu vlády SR (Úrad vlády SR, Námestie slobody 1, 813 70 Bratislava) alebo osobne do podateľne Úradu vlády SR.   
   V tomto prípade žiadateľ zároveň zašle žiadosť v rovnakom termíne aj elektronickou poštou na adresu [nro@vlada.gov.sk](mailto:nro@vlada.gov.sk).
7. Kontrola formálnych a obsahových náležitostí žiadosti podľa zákona bude spravidla ukončená do mesiaca. Konkrétne sekcia regionálneho rozvoja overuje:
8. účel poskytnutia regionálneho príspevku je v súlade s akčným plánom,
9. žiadosť je na predpísanom formulári, ktorý je vyplnený úplne a správne;
10. žiadateľ je registrovaný v príslušnom registri (napr. register neziskových organizácií, Obchodný register Slovenskej republiky a pod.);
11. účel poskytnutia regionálneho príspevku, aktivity, harmonogram a spôsob financovania je popísaný;
12. žiadateľ je oprávneným prijímateľom regionálneho príspevku podľa § 2 ods. 2 zákona;
13. pre kvantifikáciu predpokladaného výsledku predkladaného projektu boli použité merateľné ukazovatele v súlade s prílohou č. 2 metodiky (http://www.nro.vlada.gov.sk/site/assets/files/1152/priloha\_2\_zoznam\_meratelnych\_ukazovatelov\_projektov.pdf);
14. žiadateľ spĺňa podmienky poskytnutia regionálneho príspevku uvedené v § 8 ods. 3 zákona,
15. žiadateľ spĺňa podmienky poskytnutia regionálneho príspevku uvedené v § 8 ods. 5 zákona.
16. žiadosť spĺňa podmienky štátnej pomoci alebo minimálnej pomoci v zmysle zákona   
    č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci).
17. Pri nesplnení podmienok uvedených podľa písmen a), c), e), g) a i) bude žiadosť vyradená, o čom bude žiadateľ informovaný. To neznamená, že po pominutí dôvodov vyradenia žiadosti nie je žiadateľ oprávnený predložiť novú žiadosť o regionálny príspevok.

Pri nesplnení podmienok podľa písmen b), d), f), a h) bude žiadateľ vyzvaný na odstránenie zistených nedostatkov. Lehota na odstránenie nedostatkov bude spravidla 1 týždeň.

1. Žiadosť, ktorá spĺňa formálne a obsahové náležitosti, bude navrhnutá na uzavretie zmluvy, ktorá bude zverejnená na stránke [www.nro.vlada.gov.sk](http://www.nro.vlada.gov.sk) (zmluva zverejnená v súčasnosti na uvedenej stránke je platná pre žiadosti o regionálny príspevok predložené pred 6. augustom 2018). Príslušný okresný úrad bude o celom priebehu posudzovania žiadosti informovaný.
2. Prehľad všetkých žiadostí o regionálny príspevok predložených Úradu vlády SR bude zverejnený na stránke [www.nro.vlada.gov.sk](http://www.nro.vlada.gov.sk).